Ferdinand Hörschelmann

Ferdinand Constantin Ludwig Hörschelmann (27. august 1855 Kose kirikumõis, Kose kihelkond Harjumaa, Eestimaa – 15. oktoober 1931  Minussinsk,  Krasnojarski krai, NSV Liit) oli luteriusu vaimulik Venemaal.

Ferdinand Hörschelmann sündis 1855. aastal Kosel, Kose Püha Nikolause koguduse pastori Carl Anton Ferdinand Hörschelmanni (1819–1892) peres. Õppis 1869–1875 Tallinna Toomkoolis ja 1876–1882 Tartu ülikooli usuteaduskonnas.

Prooviaastal teenis Moskvas, Moskva Miikaeli kiriku luteriusu koguduse pastori Andreas Wilhelm Fechneri juures. Aastatel 1883–1887 oli adjunktpastor  (sõjaväe kirikuõpetaja) Thbilisis,  teenis sel ajal ka Suhhumi piirkonna eesti asundusi (Estonia, Alam-Linda, Ülem-Linda).Hörschelmann, Ferdinand (ristitud nimega Ferdinand Constantin Ludwig Hörschelmann; ka Hoerschel­mann) (1855–1931), ida.aule.ee (vaadatud 15.06.2025)  Aastatel 1887–1891 oli adjunktpastor Venemaa Evangeeliumi Luteriusu Kiriku Moskva konsistooriumiringkonna Lõuna-Venemaa 2. praostkonnas Krimmi Neusatzi ringkonnas Hochheimis,  Tauria kubermangus ja teenis sealgi kohalikke eesti asundusi. 1891. aastast oli pastor Neusatzis ja  NeusatziNeusatz (Prohresivka) on Google Maps, www.grhs.org (vaadatud 16.06.2025) kooli usuõpetaja, teenides ka  Simferopoli, Jalta ja Sevastopoli kogudusi ning teisi 32 volgasakslaste kolooniaid.

NSV Liidus oli ta Krimmi praost ja seejärel teenis pastorina Lõuna-Siberis, Altai krais Slavgorodis. Ta arreteeriti 1930. aastal ja suri 17. oktoobril 1931. aastal vangistuses, Krasnojarski krais Minussinskis.

 Isiklikku 
Tema isa, Carl Anton Ferdinand Hörschelmanni (1819–1892), oli  Kose Püha Nikolause koguduse pastor, vend Christfried Otto Hörschelmann (1858–1939) oli Kose, Kihelkonna ja Baratajevka koguduse (Samara kubermangus) pastor.
 Viited 

Kategooria:Hörschelmannid
Kategooria:Baltisaksa vaimulikud
Kategooria:Venemaa luteriusu vaimulikud
Kategooria:Tartu Ülikooli usuteaduskonna vilistlased
Kategooria:Korporatsioon Estonia liikmed
Kategooria:Sündinud 1855
Kategooria:Surnud 1931